Մարզպետի տեղակալ Լևոն Սարգսյանը մասնակցեց Բերդի ,, Մեղրի և հատապտուղների,, փառատոնին16.08.2015թ.

Արդեն 4-րդ տարին է Սուրբ Աստվածածնի վերափոխման օրը Տավուշի մարզի Բերդ քաղաքում մեկ այլ խորհուրդ էլ է ձեռք բերել. կազմակերպվում և անց է կացվում ,,Մեղրի և հատապտուղների,, փառատոն: Այս փառատոնը Բերդում ամեն տարի կայանում է Բերդի քաղաքապետարանի, տարածքում գործող հասարակական և բազմաթիվ այլ կազմակերպությունների ու անհատների համախմբվածության շնորհիվ: Ինչպես միշտ ակտիվ նախաձեռնություն ու մասնակցություն էին ունեցել ,,Հոգևոր վերածնունդ,, հիմնադրամը, ,,Հույսի կամուրջ,,, ,,Գրին լայն,, ՀԿ-ները, Բերդի կանանց ռեսուրս կենտրոնը, ՀՕՖ-ը, Կարմիր խաչը և այլ կազմակերպություններ: Օգոստոսի 16-ին քաղաքի Սորան կոչվող այգիների տարածքում հավաքվել էին ոչ միայն Բերդի բնակիչները, այլև բազմաթիվ հյուրեր մարզի այլ համայնքներից, մայրաքաղաքից ու նույնիսկ արտերկրից: Ներկա էին նաև Տավուշի մարզպետարանի մի խումբ աշխատակիցներ մարզպետի տեղակալ Լևոն Սարգսյանի գլխավորությամբ: